ប៉ាណរវដ្ឋ កិតតិករចម្រើន

ប៉ាណរវដ្ឋ (ឈ្មោះ​ដើម: អភិជេស្ឋ) កិតតិករចម្រើន  មាន​ឈ្មោះ​ក្រៅ​ថា  ប៊ីក សមាជិក​វង់​តន្ត្រី ឌីធូប៊ី (០២ ធ្នូ គ.ស. ១៩៨២- ០៩ ធ្នូ គ.ស. ២០០៧) មាន​រហស្សនាម​ពីទស្សនិកជន​ថា ឈិនចាំង ព្រោះ​មាន​ចិញ្ចើម​ក្រាស់​ដូច​តួ​ការទូនឈិនចាំង

ប្រវត្តិ 
មាន​ឈ្មោះ​ដើម​ជា អភិជេស្ឋ តែ​​ក្រោយ​កើត​ឧបទ្ទវហេតុ រថយន្ត​ដែល​ខ្លួន​ឯង​​បើក​បាន​ក្រឡាប់​ធ្លាក់​ចូល​លូ​ទឹក​ស្អុយ​តាមផ្លូវ​ស្រីនគរិន្ទ្រ ខេត្តសមុទ្រ​ប្រការ នា​យប់​ថ្ងៃ​ទី២២ កក្កដា ឆ្នាំ​២០០៣ រហូត​បណ្ដាល​ឲ្យ​ខួរ​ក្បាល​មិន​ដំណើរ​ការ និង​ត្រូវ​ដេក​ដោយ​មិន​ដឹង​ខ្លួន។ ក្រុម​គ្រូ​ពេទ្យ​បាន​ព្យាយាម​ជួយ​ជីវិត​ជា​ច្រើន​គ្រា តែ​អាការ​ក៏​មិន​បាន​ប្រសើរ​ឡើង ទើប​បាន​ប្ដូរ​ឈ្មោះ​ជា ប៉ាណរវដ្ឋ ដែល​ជា​ឈ្មោះ​ព្រះ​រាជ​ទាន​ពីសម្ដេច​ព្រះញាណសំវរ សម្ដេច​ព្រះ​សង្ឃ​រាជ មាន​អត្ថន័យ​ថា "អ្នក​មាន​ជីវិត​តាម​ការស្នើ​សុំ" និង​ត្រូវ​ដេក​ព្យាបាល​ខ្លួន​យូរ​រហូត​ដល់​ទៅ​៤​ឆ្នាំ។ នៅ​ទី​បំផុត នា​ថ្ងៃ​ទី​៩ ខែ​ធ្នូ ឆ្នាំ​២០០៧ វេលា​ម៉ោង 09.00 នាទី ប៉ាណរវដ្ឋ​ក៏​បាត់​បង់​ជីវិត នៅមន្ទីរ​ពេទ្យ​សិរិរាជ ក្នុង​អាយុ​២៥​ឆ្នាំ និង​មួយ​សប្ដាហ៍។

ការ​ជួប​ឧបទ្ទវហេតុ​របស់​ប៊ីក 
ម៉ោង​ 01.00 នាទី នា​យប់​ថ្ងៃ​ទី​​ ២២ កក្កដា ឆ្នាំ​២០០៣ ប៊ីក​បាន​បើក​រថយន្តបេអឹមដាប់ប៊លយូ របស់​ខ្លួន​ដឹក​មិត្រ​ភ័ក្តិ​ម្នាក់​ទៀត បាន​ជួប​ឧបទ្ទវហេតុ​ក្រឡាប់​រថយន្ត ធ្លាក់​ចូល​លូ​ទឹក​ស្អុយ​ម្ដុំផ្លូវ​ស្រីនគរិន្ទ្រ ខេត្ត​សមុទ្រ​ប្រការ តម្រួត​នៅ​ស្ថានីយ៍​ទី​ប្រជុំជន សមុទ្រ​ប្រការ ក៏​បាន​នាំ​គេ​ទាំង​ពីរ​នាក់​ចូល​មន្ទីរ​ពេទ្យ។

អាការ​របស់​ប៊ីក​មុន​ដំបូង​នៅ​ធម្មតា នៅ​ដឹង​ខ្លួន តែ​មិន​យូរ​ប៉ុន្មាន ក៏​ត្រូវ​ដេក​ដោយ​មិន​ដឹង​សតិ ព្រោះ​ខួរ​ក្បាល​ត្រូវ​ជាប់​មេរោគ​ដែល​បណ្ដាល​មក​ពី​ទឹក​ស្អុយ។ អ្នក​ដែល​ស្រឡាញ់​ចម្រៀង​របស់​ប៊ីក​ពេល​បាន​ដឹង​ដំណឹង​នេះ ដែល​ភាគ​ច្រើន​ជា​យុវជន​ស្រីៗ បាន​នាំ​គ្នា​ទៅ​មើល​ និង​យំ យ៉ាង​ច្រើន​កុះករ ដែល​បណ្ដាល​ឲ្យ​មាន​ការ​រំជើប​រំជួល​ជា​ខ្លាំង​នា​ពេល​នោះ។ ក្រុម​គ្រូ​ពេទ្យ​បាន​ព្យាយាម​ជួយ​ជីវិត​ប៊ីក​ដោយ​ការ​ផ្ដល់​ថ្នាំ និង​ធ្វើ​ការ​វះកាត់​ជា​ច្រើន​លើក តែ​បាន​ត្រឹម​តែ​ជួយ​​ឲ្យ​ប៊ីក​រួច​ជីវិត​តែ​ប៉ុណ្ណោះ តែ​ខួរ​ក្បាល​របស់​គេ មិន​អាច​ទទួល​ដឹងឮ​អ្វី​ទាំង​អស់ រហូត​ដល់​បណ្ដាល​ឲ្យ​មាន​ការ​ប្ដូរ​ឈ្មោះ​ពិត​ ពី អភិជេស្ឋ ជា ប៉ាណរវដ្ឋ  ដែល​ជា​ឈ្មោះ​ព្រះ​រាជ​ទាន​ពីសម្ដេច​ព្រះញាណសំវរ សម្ដេច​ព្រះ​សង្ឃ​រាជ ជា​ការ​កែ​ប្រែ​ឲ្យ​ប្រសើរ​ឡើង​តាម​ជំនឿ និង​មាន​អត្ថន័យ​ថា " អ្នក​មាន​ជីវិត​តាម​ការ​ស្នើ​សុំ " និង​បាន​ផ្លាស់​ប្ដូរ​មន្ទីរ​ពេទ្យ​ដើម្បី​រក្សា​ជា​ច្រើន​កន្លែង។ 

រហូត​ដល់​ម៉ោង 09.00 នាទី នា​ថ្ងៃ​ទី ០៩ ធ្នូ ឆ្នាំ​២០០៧ ប៊ីក​ក៏​បាន​បាត់​បង់​ជីវិត នា​ទី​បំផុត នៅមន្ទីរ​ពេទ្យ​សិរិរាជ ដោយ​អាការ​មេរោគ​ជាប់​សួត។

ការ​សិក្សា 
 អនុវិទ្យាល័យ : អាសាំសិន​សំរោង  
 វិទ្យាល័យ : ពេញសមិទ្ធ 
 សាកលវិទ្យាល័យ  : ឆ្នាំ​ទី២ ដេប៉ាតឺម៉ង់​និទេសសាស្ត្រ មហាវិទ្យាល័យ​ក្រុង​ទេព (មហាវិទ្យាល័យ​ភាពយន្ត)

ស្នាដៃ​ការងារ​កន្លង​មក

អាលប៊ុម​ចម្រៀង 
 D2B
 D2B Summer
 D2B Type II

ខនសឺត 
 D2B SUMMER LIVE IN CONCERT 
 MARATHON DANCE EXPO CONCERT
 D2B GOODTIME THANKS CONCERT FOR FRIENDS
 D2B THE MIRACLE CONCERT

ភាពយន្ត 
 សង្ហរណ៍ (สังหรณ์)

ល្ខោន​ទូរទស្សន៍ 
 រឿង วัยร้ายเฟรชชี่

ឃោសនា 
 ការេមស្វេនសេនស៍
 ភេសជ្ជៈប៉ិបស៊ី
 គ្រឿង​សំអាង មិស្ទិន 
 គ្រឿង​សំអាង ផនដ៍ស
 ទូរស័ព្ទ​ដៃ ប៉ាណាសូនិច

ព័ត៌មាន​ទាក់ទង 
 FBFC Thailand Community  
 D2BNEVERENDING.COM  

 បញ្ជីតារាចម្រៀងប៉ុបថៃ

អំពី:អ្នក​ចម្រៀង​ថៃ
អំពី:បុគ្គល​ពី​មហាវិទ្យាល័យ​ក្រុង​ទេព

| valign="top" style="padding:1em; border:1px solid #A3B1BF; background-color:#ffffff" |

អ្នកចម្រៀងថៃ
អ្នកចម្រៀងប្រុសថៃ